Qui era Silvius?
Segons la mitologia romana, Silvius fou rei d'Alba Longa. Era fill del cabdill troià Enees i de la princesa Lavínia, filla del rei del Latium, Latinus.
Va succeir el seu germanastre Ascani al tron d'Alba Longa.
Quan ell va néixer el seu pare era molt vell  o ja estava mort i no va poder protegir a la seva mare de les malifetes d'Ascani. Per tant, Lavínia va haver de fugir a les muntanyes i va donar a llum al seu fill en bosc, motiu pel qual li va posar de nom Silvanus, que en llatí vol dir «del bosc» (igual com Silvà, el déu dels boscos).
En una altra versió Silvius era fill de Iulo/Ascani.
L'ascens al tron difereix segons les versions:
El poble llatí donà la victòria a Silvius, fill de Lavínia, car es considerava que tant Ascani com el seu fill Silvius eren estrangers. D'aquesta manera, pacíficament, Silvius fou nomenat rei d'Alba Longa.
Morí, després d'un regnat de 29 anys, i fou succeït pel seu fill gran Enees que, en honor seu, es cognominaria Silvius. Aquest fill també va ser anomenat Tiberi.
En el següent arbre genealògic es pot veure la relació entre la dinastia dels reis d'Alba Longa i els reis de Roma.
El rei d'Alba Longa.